  Туспуктэм: vk.com (Владимир Соловьёв) Наталия Сильвестрова Удмуртиысь лулчеберетъя кык ёрос центръёсын выль кинозалъёс усьтӥзы. Со сярысь элькунысь лулчеберетъя министр Владимир Соловьёв «ВКонтакте» мерлыко вотэсысь бамаз ивортӥз. Одигез кинозал Дэбесысь лулчеберетэз азинтонъя центрын ужалоз. Киноадӟытонни кылдытон понна залысь борддоръёсты буязы, вӧлдэтсэ выльдӥзы, электротылэз воштӥзы. Тылпулэсь устиськон ужъёс ортчытӥзы: тылпу сярысь ивортӥсь датчикъёс пуктӥзы, эвакуаци план дасязы, тылпу кысон шкаф но огнетушитель басьтӥзы. Озьы ик кино возьматон понна цифровой тӥрлык пуктӥзы. Кыкетӥез кинозал Юкаменск ёросысь «Октябрьский» лулчеберт юртын усьтӥськиз. Залэз тупатъязы, кино возьматон понна кулэ тӥрлык басьтӥзы: 3D проектор, киноэкран, трос канало акустической сӧзнэт, контрольно-кассовой техника, учкисьёслы небыт пуконъёс. Черкогуртъёсын улсьёс но куноос выль киноосты 3D но 2D форматэн учкыны быгатозы, дунъёс басьтыны луымон пуктозы Тодэ вайытом, азьвылгес Сьӧлтаын выль кинозал усьтӥзы. Тегъёс: кинотеатр Лулчеберет Дэбес Юкаменск Удмуртия  